27/01/2014 | Administración LocalMunicipal
Noia
Secretaría
Aprobación definitiva da modificación do Regulamento de utilización das instalacións deportivas municipais

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a modificación do Regulamento de utilización das instalacións deportivas municipais, aprobado inicialmente polo Pleno en sesión realizada o 29 de novembro de 2013, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto desta modificación que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. Art.15: (.) “p) O uso temporal ou esporádico do rocódromo municipal por particulares e asociacións, estará suxeito ao seguinte: O uso do rocódromo deberá realizarse por escrito, mediante solicitude presentada ao efecto no Concello. O Concello terá prioridade na utilización do rocódromo, aínda cando o uso destes sexa cedido temporalmente, debendo avisar ao solicitante coa antelación mínima suficiente necesaria. Na instancia farase constar, ademais dos datos preceptivos segundo a Lei de Réxime Xurídico das Administracións Públicas e de Procedemento Administrativo Común, os seguintes extremos: -Datos do solicitante. -Duración (días/horas). -Lista de actividades a realizar. -Número de ocupantes. -Finalidade. -Motivos da solicitude. -Deberase aportar seguro de responsabilidade civil. – Cando sexan varios os solicitantes, o Concello dirixirase, no desenvolvemento das relacións que poidan derivarse da utilización, á persoa que se designe expresamente para ese efecto, ou na súa falta, ao primeiro dos solicitantes. – Para acceder e usar a instalación é necesario realizar a reserva correspondente e posuír e presentar a licenza da Federación Española de Deportes e Montaña e Escalada do ano en curso. Para deportistas estranxeiros, tarxeta ou título equivalente. – A utilización do rocódromo realizarase baixo responsabilidade do usuario. – O Concello non se responsabilizará dos accidentes ou lesións que se poidan producir por non respectar estas normas de uso da instalación. – O rocódromo débese utilizar con compañeiro de cordada. – A instalación usarase co material e indumentaria adecuados (pés de gato, corda dinámica, arnés de escalada, autobloqueante, cintas exprés e roupa deportiva), material homologado por norma CE UIA. – É obrigatorio o uso de autobloqueante con cordo de 10 mm. – Está prohibido pasar a zona deboulder sin estar encordado. – Está prohibido pasar unha ancoraxe sen asegurarse a el. – É obrigatorio mosquetonear todos os seguros. – Está prohibido manipular (quitar, poñer ou cambiar) presas e/ou ancoraxes. A escalada para quentamento en travesía ou sen cordo, atópase estritamente limitada ás presas situadas debaixo da primeira liña de seguros. – No caso de que o usuario atope cordas montadas, será obrigatorio escalar con cordo por arriba otop rope. – Só se permite unha corda por descolgue. – Calquera anomalía ou desperfecto observado polo usuario no rocódromo, deberá ser comunicado ao Concello. – O uso da instalación por un usuario sen toda a documentación necesaria, comportará o abandono da instalación, tramitándose ás instancias superiores a incidencia. – Aforo máximo: Rocódromo 12-16 persoas. – Como máximo poderán simultanear a instalación 6 cordadas (2 persoas por cordada). No suposto de maior demanda da permitida só permitirase un máximo de 90 minutos por persoa ou cordada. – O uso indebido do rocódromo ou o incumprimento destas normas comportará o abandono da instalación. – As persoas autorizadas recibirán a chave no Concello e unha vez finalizada a actividade deberán devolvela. – O usuario comprométese a un uso controlado e adecuado do rocódromo, de acordo coa normativa vixente, responsabilizándose el mesmo de calquera incidente que se produza debido ao uso inadecuado do cedido, igualmente comprométese que ao finalizar cada adestramento queden completamente pechados os accesos. Noia, 20 de xaneiro de 2014 O alcalde, Rafael García Guerrero